Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: követte a jogalkotásról szóló 1987. évi XI. törvény előírásait. A kifogásolt rendelet alkalmazására a jogalanyok nem
Paragraph Index: 121

követte a jogalkotásról szóló 1987. évi XI. törvény előírásait. A kifogásolt rendelet alkalmazására a jogalanyok nem készülhettek fel, különösen azok nem, akik ésszerű határidőn belül tervezték járműveik behozatalát, belföldi forgalomba helyezését. A külszolgálati vámkedvezmények ismertté vált megvonására is figyelemmel, a külföldön munkát vállaló, az év végi ünnepekre hazautazó állampolgárok joggal bízhattak egy méltányos rendezés lehetőségében. Az állampolgári jogok országgyűlési biztosa általános helyettese megállapította, hogy a jogalkotó azzal, hogy az állampolgári jogok és kötelességek érvényesülésének elemzésével egyidejűleg nem vizsgálta meg az érdek-összeütközések feloldásának lehetőségét, a szabályozás várható hatását, az Alkotmány 2. § (1) bekezdésében biztosított alkotmányos joggal összefüggő visszásságot okozott. Tekintettel arra, hogy a sérelmezett jogi rendelkezés hatályba léptetését követően — 1998. június

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes